Side 2

En veileder i bestiller- og utførerorganisering av eiendomsdrift/tekniske tjenester (kortversjonen)

Veilederen om bestiller- og utførerorganisering (BU-organisering) av eiendomsdrift/tekniske tjenester er utarbeidet Asplan Viak og Terramar på oppdrag fra KS. Her gir vi en smakebit på noe av det den inneholder.

GENERELT OM VEILEDEREN
Veilederen forklarer prinsippene som ligger til grunn for en BU-organisering og tar spesifikt opp viktige problemstillinger/avveininger som bør avklares ved vurdering av BU-organisering for sektorene eiendomsdrift og tekniske tjenester. Dersom kommunen bestemmer seg for å gjennomføre BU-organisering gir veilederen råd om hvordan en etablerings- og gjennomføringsprosess kan skje. 

Veilederen har en praktisk tilnærming til de problemstillinger som er særegne og i forhold til:

· En intern BU-organisering av eiendomsdrift/tekniske tjenester

· En ekstern BU-organisering dersom kommunen tar sikte på en større organisatorisk løsrivelse av de samme driftsoppgavene i form av konkurranseutsetting eller selskapsorganisering.

Veilederen legger vekt  på å henvise til annen nyttig informasjon om temaene som belyses, både underveis i gjennomgangen av stoffet og i form av en egen henvisnings/eksempelboks på hjemmesiden.  Bakerst i veilederen er øvrige referanser og litteratur listet opp.

Målgruppen for veilederen er først og fremst politisk og administrativ ledelse i kommunene, og kommunale ledere som jobber med forvaltning/drift av eiendom og tekniske tjenester enten som bestillere eller utførere.

En referansegruppe bestående av 9 personer med erfaring fra BU-organisering av eiendom og teknisk sektor i ulike kommuner har gitt verdifull informasjon til veilederen. Veilederen er derfor basert på de samlede erfaringene fra referansegruppen og rådgivergruppen som har utarbeidet veilederen samt tidligere veiledere og litteratur innen området. 

Eksempler på BU-organisering i veilederen

Veilederen omtaler spesielt åtte konkrete eksempler på BU-organisering hentet fra referansekommunene. Kommunenes bruk av BU-organisering viser et mangfold av ulike tilpasninger ut fra tjenestens og kommunens behov. Det eneste som står fast er prinsippet om å skille bestilleransvaret/oppgaven fra utføreransvaret/oppgaven.

Begrepet ”eiendomsforvaltning og teknisk sektor” i kommunene inkluderer fagområder som vurderes ulikt fra kommune til kommune. Det har derfor vært nødvendig å foreta en prioritering av eksempler på relevante fagområder i veilederen i samråd med referanse- og rådgivergruppen. I tillegg er tjenester som i hovedsak oppfattes som myndighetsutøvelse og forvaltningsoppgaver ikke tatt med. 

Veilederen gir en kort beskrivelse av hva fagområdet omfatter samt en vurdering av trender og momenter som kan påvirke kommunenes valg av tilknytningsform for utførerenheten. 

Oversikt over fagområder, eksempelkommuner og de tilknytningsformene som er valgt:

Eksemplene er ment å skulle gi en god oversikt over praktiske erfaringer fra de virksomheten det refereres til. Samtlige eksempler har følgende struktur:

· En kort beskrivelse av BU-organisasjonen

· Formål med BU-organiseringen

· Valg av tilknytningsform

· Gjennomføringsprosess

· Resultater

· Videre planer

· Nærmere kontaktinformasjon i kommunene
Hvorfor velger kommunene BU-organisering?

Det er en erkjennelse at omfanget av de kommunale tjenestene har økt jevnt og trutt de siste 10-15 årene, og at det er et behov for en dimensjonering både i forhold til mengde og kvalitet opp mot de økonomiske rammene man må forholde seg til. Kravet om effektivisering og tydeligere prioritering av kommunale oppgaver har derfor vært en helt sentral begrunnelse for å innføre BU-organisering. Av andre målsettinger kan nevnes; 

· Bidra til en klarere definisjon av tjenestens kvalitet og omfang

· Skaffe en bedre oversikt over eiendommenes tilstand

· Skape et rom for profesjonell drift av interne støttetjenester

· Legge til rette for økt bruk av markedet, markedstilpasning av prisnivået

· Synliggjøre kapitalkostnaden

· Synliggjøre driftskostnader generelt og FDV
 kostnader spesielt

ANDRE ELEMENTER I VEILEDEREN

En introduksjon til BU-organisering rettet spesielt overfor tekniske tjenester/eiendomsforvaltning

Veilederen legger til grunn en enkel forståelse av forholdet mellom bestiller og utfører: 

Bestiller kjøper en vare eller en tjeneste til en bestemt pris og kvalitet og utføreren leverer på bakgrunn av en kontrakt.

Bestiller - utførerforholdet har med andre ord sterke likhetstrekk med kunde – leverandørforholdet. I offentlig styrt virksomhet kan det imidlertid være behov for noen viktige presiseringer som løftes fram i veilederen.

Behovet for rolleavklaring ved innføring av BU-organisasjon 

Samtlige av referansekommunene som har vært med i arbeidet med denne veilederen trekker frem behovet for rolleavklaring som noe av det viktigste for å få til en vellykket omstillingsprosess. BU-organisering utfordrer den tradisjonelle hierarkiske måten å styre på. Både politikere, administrasjonen, teknisk ledelse for bestillerne og lederne for utførerenhetene må derfor jobbe aktivt med å definere sine nye roller slik at BU-organiseringen oppfyller det målet som var utgangspunktet for valg av denne organisasjonsløsningen. 

Veilederen går nærmere inn på rolleavklaring for:

· Politiker rollen

· Sentraladministrasjonens og rådmannens rolle

· Fagspesifikk bestillerenhets rolle

· Utførers rolle

Viktige avklaringer i beslutningsprosessen – sentrale problemstillinger og avveininger ved BU-organisering 

Veilederen vier god plass i forhold til sentrale avveininger ved valg av hvilken tilknytningsform eller sagt med andre ord, selvstendighet, utførerenheten skal ha. 

Tilknytningsformer  ved BU - organisering  


Når det gjelder BU-organiseringens egnethet i forhold til behov og målsettinger med omorganiseringen inneholder veilederen et forslag til en metode hvor aktuelle målsettinger og behov er vurdert i forhold til formelle forpliktelser ved bruk av ulike tilknytningsformer. Eksempler på vurderingspunkter som brukes her er; Langsiktighet/forutsigbarhet, mulighet for styring, kompetanseutvikling, fleksibilitet i og standard på tjenestetilbudet, mv.

I tillegg er det også andre sentrale spørsmål og vurderingselementer som må tas med i betraktningen når tilknytningsform skal velges. Er for eksempel den enkelte tjeneste innen eiendom eller teknisk sektor en kjerne eller støtteoppgave for kommunen? Eksisterer det et velfungerende marked som sikrer reell konkurranse om tjenesten?     Har kommunen nødvendig kompetanse til å ivareta en profesjonell bestillerrolle?

Faser i bestillingen

Når kommunen har tatt en beslutning om egnet tilknytningsform for utførerenheten følger en prosess for bestilling av tjenesten. I veilederen  beskrives fasene for å gjøre en bestilling. Denne delen av veilederen tar opp likheter og ulikheter mellom en intern og en ekstern bestilling - med eller uten konkurranse, og dette illustreres med eksempler fra noen fagområder. I tillegg er det lagt inn henvisning og linker til en del redskaper som kan være nyttige for å skape nødvendig oversikt over egen tjenesteproduksjon.

Gjennomføringsmodell og suksessfaktorer 

Erfaringer viser at etablering av en BU-organisasjon bør defineres som et eget prosjekt. Veilederen viser en gjennomføringsmodell som kan tilpasses den enkelte kommune. 

Prosjekt - etablering  

Evaluering   Gjennomføring   Planlegging  

   Avklaring av mål      Etablering av  prosjekt  og  st y ringsgru p pe      Definering av  suksesskriterier      Etablering av  kostnadsbudsjett for  omstillingen   Etablering av  aktivitets - , kostnads -   og milepælsplan      Kommunikasjon s p lan.      Rekruttering,  nedbemanning,  omplassering      Opplæring      Lederutvikling          Utføre planlagte  aktiviteter      Følge opp  fremdrift og  kostnader      Korrigere avvik      Evaluere  prosessen utfra på  forhånd satte  kriterier      Etter 2  –  3 år  evaluere ny  org a nisasjon ift  målse t tinger som  ble satt ved  beslutning.  


Veilederen viser et eksempel på prosjektorganisasjon og forklarer de viktigste rollene. Det er også laget en link til en rapport som dokumentere prosessene fra Sarpsborg kommune.

Suksessfaktorer

Referansegruppens erfaring og arbeidet med veilederen har identifisert noen suksessfaktorer for en vellykket innføring av en BU-organisasjon i eiendom og teknisk sektor. Selv om dette er erfaringsbasert kunnskap som må tilpasses den enkelte kommunes situasjon, kan rådene være til hjelp i den praktiske gjennomføringen av et BU prosjekt.. 










� Forvaltning, drift og vedlikeholdskostnader





_1161433549.doc


Kartlegging







av







status







Vurdering av 







behov/omfang







på tjenesten







Utarbeidelse







av krav







-







spesifikasjon







Kontrahering







Evaluering







og justering












